**ZAJEDNICA SPORTSKIH UDRUGA GRADA ZAPREŠIĆA (u daljnjem tekstu raspolagatelj),**Zaprešić, Vladimira Novaka 23, OIB:18939301535, MB: 1287010, kojeg zastupa predsjednik Vladimir Pavetić, s jedne strane

**(u nastavku teksta: nositelj programa-udruga), zaključili su dana godine, u Zaprešiću, sljedeći**

**UGOVOR**

**O SUFINANCIRANJU PROGRAMA JAVNIH POTREBA U SPORTU**

**Članak 1.**

Temeljem Pravilnika o financiranju javnih potreba u sportu Grada Zaprešića za 2020. godinu i provedenog Javnog natječaja za dodjelu financijskih sredstava udrugama u području sporta za 2020.godinu, detaljnog plana raspodjele financijskih sredstava po granama sportova i krajnjim korisnicima, sportskim udrugama unutar Programa javnih potreba u sportu Grada Zaprešića za 2020. godinu, ovim Ugovorom uređuju se međusobni odnosi Zajednice sportskih udruga grada Zaprešića, (u nastavku teksta: raspolagatelj sredstava) koji je proračunski nadležan za krajnjeg korisnika proračunskih sredstava Grada Zaprešića iz ovog Ugovora (u nastavku teksta: nositelj programa-udruga).

**Članak 2.**

Odobrena su sredstva za:

FINANCIJSKA PODRŠKA PROGRAMU/PROJEKTU KOJI DOPRINOSI PROMICANJU SPORTA

**Odobreni iznos potpora je ------------------ kuna.**

POTPORA ZA KORIŠTENJE SPORTSKIH TERENA I DVORANA

**Odobrena sredstva su ----------------- kuna**.

POTPORA ZA PRIJEVOZ SPORTAŠA NA SPORTSKA NATJECANJA

**Odobrena sredstva su -------------------- kuna.**

Raspolagatelj sredstava obvezuje se iz sredstava proračuna Grada Zaprešića za 2020. godinu, sufinancirati Program javnih potreba Grada Zaprešića u sportu u 2020. godini (u nastavku teksta: Program) kojega se obvezuje izvršavati nositelj programa-udruga) i to u ukupnom iznosu od

**……………….=kn,**

**Članak 3.**

Dodjela Proračunskih sredstava iz ovog Ugovora od strane raspolagatelja sredstava nositelju programa izvršiti će se za period od 01.01. 2020. – 31.12.2020. u jednakim mjesečnim iznosima. Primljena sredstva u prvom tromjesečju će se uskladiti s godišnjim financijskim planom za sufinanciranje udruga po okončanju natječaja za sufinanciranje udruga za 2020. Godinu.

Isplata svakog pojedinačnog iznosa iz prethodnog stavka izvršiti će se u pravilu najkasnije do 10.–tog u tekućem mjesecu za prethodni mjesec odnosno sukladno mogućnostima Proračuna Grada Zaprešića, o kojima ovise isplate iz ovoga Ugovora.

Ukoliko je do trenutka zaključenja ovog Ugovora raspolagatelj sredstava već izvršio isplatu dijela iznosa iz ovog Ugovora, isto predstavlja avansnu isplatu, dok će se preostali iznos, do punog iznosa iz članka 2. ovog Ugovora, u pravilu isplatiti na način iz stavka 1. ovog Ugovora.

**Članak 4.**

Nositelj programa je obvezan dodijeljeni mu iznos proračunskih sredstava koristiti strogo namjenski, za Ugovorom utvrđene namjene, štedljivo i u skladu s propisima o korištenju, odnosno raspolaganju tim sredstvima, a u svrhu koje će korisnik kojem se dodjeljuje potpora veća od 100.000,00 kuna dostaviti Zajednici solemiziranu bianco zadužnicu, te u postupku njene aktivacije i vraćanja na odgovarajući način primjenjivati odredbe iz članka 12 iz ugovora o dodjeli financijskih sredstava iz sredstava proračuna grada Zaprešića za 2020. godinu, a koju će korisnik sredstava dostaviti najkasnije do potpisivanja ugovora.

Nositelj programa obvezuje se da će za vrijeme trajanja ovog Ugovora obavljati svoju djelatnost u skladu sa odredbama Zakona o sportu (NN 71/06, 150/08, 124/10,124/11 i 86/12) te ostalim pozitivnim propisima Republike Hrvatske, aktima Grada Zaprešića i raspolagatelja sredstava.

Nositelj programa se obvezuje da će svako plaćanje iz Proračunskih sredstava biti temeljeno na vjerodostojnoj knjigovodstvenoj ispravi kojom se dokazuje obveza plaćanja.

Nositelj programa je dužan omogućiti raspolagatelju sredstava kontrolu nad realizacijom Programa iz ovog Ugovora (programska i financijska kontrola), u skladu s aktima raspolagatelja sredstava.

Nositelj programa obvezan je sudjelovati u svim akcijama koje organizira raspolagatelj u svrhu promocije sporta grada Zaprešića u skladu s mogućnostima i objektivnim okolnostima.

**Članak 5.**

Prenamjenu proračunskih sredstava iz ovog Ugovora, a u svezi odredbi članka 5. ovog Ugovora, nositelj programa može izvršiti isključivo uz prethodno zatraženu i dobivenu pisanu suglasnost raspolagatelja sredstava koja je uvjetovana suglasnošću Grada Zaprešića kao vlasnika sredstava, koju ima zatražiti raspolagatelj sredstava temeljem odredbi Osnovnog ugovora.

**Članak 6.**

Isplata proračunskih sredstava iz članka 2. ovog Ugovora izvršavati će se na račun nositelja programa.

|  |  |
| --- | --- |
| IBAN: |  |
| Banka: |  |

**Članak 7.**

Raspolagatelj sredstava ima pravo obustaviti doznaku proračunskih sredstava u slučajevima kada nositelj programa ne ostvaruje Program iz članka 2. ovog Ugovora, kada ista koristi protivno namjeni utvrđenoj ovim Ugovorom, odnosno u slučaju neizvršavanja obveza propisanih ovim Ugovorom.

U slučaju neostvarivanja Programa iz članka 2. ovog Ugovora kao i neispunjenja obveza iz članka 3. i 6. ovog Ugovora od strane nositelja programa, raspolagatelj sredstava će izvršiti srazmjerni povrat proračunskih sredstava na način da će teretiti proračunsku poziciju nositelja programa.

**Članak 8.**

U slučaju promjena na strani nositelja programa, a koje se poglavito odnose na:

1. adresu / sjedište,

2. imena osoba ovlaštenih za zastupanje,

3. imena osoba koje obavljaju stručne poslove (npr. treneri) i njihovu stručnu spremu,

4. rješenje o registraciji,

5. broj IBAN-a

6. izmjene ili prestanak pravne sposobnosti,

nositelj programa je dužan o istima obavijestiti raspolagatelja sredstava pisanim putem i to u roku od 15 dana od dana nastanka odnosnih promjena i dostaviti presliku akta koji se na isto odnosi.

**Članak 9.**

Ovaj Ugovor stupa na snagu danom zaključenja, a primjenjuje se na razdoblje od jedne godine.

**Članak 10.**

Ovaj Ugovor osim ispunjenjem može prestati i na sljedeći način:

* jednostranim raskidom izjavljenim od strane raspolagatelja sredstava u slučaju povrede jedne ili više odredaba iz članka 3., 5., 8. i 12. ovog Ugovora;
* na drugi propisani način.

**Članak 11.**

Ovaj Ugovor sačinjen je u 3 istovjetna primjeraka, od kojih raspolagatelj sredstava zadržava 1, nositelj programa 1 primjerak, a 1 primjerak raspolagatelj sredstava dostavlja Gradu Zaprešiću kao vlasniku sredstava.

U znak suglasnosti s gore navedenim tekstom, ugovorne strane isti potpisuju.

**Članak 12.**

Obveza je nositelja programa da Zajednici do 31.01.2021. dostavi opisni i financijski izvještaj, a na zahtjev Zajednice i preslike odgovarajuće dokumentacije kojom se pravdaju troškovi.

**Članak 13.**

Sankcije u slučaju nenamjenskog korištenja sredstava su zaustavljanje financiranje i traženje povratka sredstava.

**Članak 14.**

Zajednica ne snosi odgovornost, neposrednu ili posrednu, za štete proizašle iz bilo koje aktivnosti korisnika u provedbi ugovorenog programa.

**Članak 15**

Rješavanje sporova u slučaju da se spor u provedbi ovog ugovora između Zajednice i nositelja programa ne može riješiti sporazumno, niti putem postupka mirenja, spor rješava nadležni sud u Zaprešiću.

|  |  |
| --- | --- |
| **ZA NOSITELJA PROGRAMA:**  **Predsjednik** | **ZA RASPOLAGATELJA SREDSTAVA:**  **ZAJEDNICA SPORTSKIH UDRUGA GRADA ZAPREŠIĆA**  **Predsjednik**  **Vladimir Pavetić** |